Nú stendur yfir landsmót bifhjólamanna við Lýsuhól á Snæfellsnesi . Dagskrá mótsins hófst í gærkvöldi með Deep-Jimi tónleikum . Í dag voru svo Raftaleikar í umsjón vélhjólklúbbsins Rafta í Borgarnesi . Auk þess eru tónleikar og Sniglabandsball í kvöld . Á morgun , laugardag , verður Raftaleikum fram haldið , furðuverur fara á kreik , Sniglabands og Dimmu tónleikar . Bæði í dag og á morgun eru AA-fundir fyrir þá sem vilja . Sunnudaginn nota svo vélhjólamenn til að skila af sér svæðinu og koma sér heim .